《乙未冬珠江饯金持甫梁文灿友人北上 其二》
明代·王学曾

天开孤岛屼中流，谁听明珠莫暗投。把酒别君君努力，江湖廊庙足深忧。

作者简介：明广东南海人，字唯吾。万历五年进士。授醴陵知县，调崇阳，擢南京御史。请勿遣官校捕人，请斥语涉邪妄之内官。忤旨，降兴国判官。后迁光禄丞，与少卿涂杰疏争三王并封，削籍归。